unti unting dumadating ang mga taong akay ng kabantugan ng mga hiyas na dala ng mag aalahas: isat isay nagbabatian ng maligayang pasko, nangag uusap ng tungkol sa misa, mga santo, masamang ani, ngunit gayon man ay gugugulin ang kanilang naiipon sa pagbili ng mga bato at mga bagay bagay na galing sa europa. balitang balita na ang mag aalahas ay kaibigan ng capitan general at hindi magiging isang kalabisan ang pakikipagkilala sa kaniya dahil sa mga bagay na baka mangyari. si kapitang basilio ay dumating na kasama ang kaniyang asawa, ang kaniyang anak na si sinang at ang kaniyang manugang, na nangahahandang gumugol ng hindi bababa sa tatlong libong piso.